Държавен вестник, бр. 111, 2025 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  111
тивна антиретровирусна терапия пациентите 
трябва да бъдат информирани за възможните 
лекарствени взаимодействия с предписания 
опиев агонист/агонист-антагонист. 
1.11.5. Пациенти с психиатрични разстройс­
тва. 
Диагностицирането на психиатрични раз­
стройства при пациенти с опиоидна зависи­
мост е от важно значение при планиране на 
терапевтичните грижи, които включват: 
1.11.5.1. редовно проследяване на клинич­
ното състояние от психиатър и при необходи­
мост – насочване към специализирано лечебно 
заведение за хоспитализация; 
1.11.5.2. съобразяване на лечението на 
психиатричното разстройство с лекарстве­
ните взаимодействия на предписания опиев 
агонист/агонист-антагонист. 
1.11.6. Пациенти с риск от удължаване на 
QT (QTc) интервала и опасност за развиване 
на аритмия и torsades de pointes. 
Има докладвани случаи на удължаване на 
QT (QTc) интервала и опасност за развиване 
на аритмия и torsades de pointes при лечение 
с метадон, особено при използване на дози 
над 300 мг. При постъпване на лечение и 
при наличие на кардиологични оплаквания 
от страна на пациента в хода на лечението се 
препоръчва спазването на следните правила 
с оглед превенция на този риск: 
1.11.6.1. Снемане на внимателна и подробна 
анамнеза на пациента за сърдечни проблеми. 
При наличие на позитивни находки от анам­
незата е необходимо: 
1.11.6.1.1. пациентът да бъде предупреден за 
наличието на риск от аритмия и torsades de 
pointes при лечението, което да бъде отразено 
в подписано информирано съгласие; 
1.11.6.1.2. пациентът да бъде насочен за 
ЕКГ изследване с измерване на QT (QTc) 
интервала, оценка на състоянието и поемане 
на случая от специалист кардиолог; 
1.11.6.1.3. при стойности на QT (QTc) интер­
вала над 500 msec и оценка от кардиологич­
ния преглед за наличие на сериозен риск за 
развиване на аритмия и torsades de pointes се 
редуцира дозата на метадона и пациентът се 
насочва отново за ЕКГ изследване с измерване 
на QT (QTc) интервала и оценка на състоя­
нието от специалист кардиолог. Извършва се 
ЕКГ при пациенти без общоприети рискови 
фактори за удължаване на QT (QTc) интервала, 
преди назначаване на доза над 150 мг Метадон 
хидрохлорид. Всяка година при лечение с доза 
над 150 мг се мониторира с ЕКГ. 
1.11.6.2. При персистиране на стойностите 
на QT (QTc) интервала над 500 msec и оценка 
за наличие на сериозен риск за развиване на 
аритмия и torsades de pointes при повторното 
изследване се предприемат следните действия: 
1.11.6.2.1. на пациента се препоръчва прек­
ратяване на метадоновото лечение по меди­
цински показания; 
1.11.6.2.2. предлага се алтернативно лечение; 
1.11.6.2.3. пациентът се насочва към спе­
циалист кардиолог за поемане на случая и 
системно проследяване на състоянието; 
1.11.6.2.4. при отказ на пациента да изпълни 
предложените назначения това се документира 
в досието на пациента. 
1.12. Специфични клинични ситуации. 
1.12.1. Нарушен дневен прием на предписа­
ния опиев агонист/агонист-антагонист: 
1.12.1.1. Пропуснат прием на лекарствен 
продукт – ако пациентът пропусне прием 
на предписания опиев агонист/агонист-ан­
тагонист, неговата плазмена концентрация 
намалява. 
1.12.1.1.1. Процедури: 
1.12.1.1.1.1. документиране на обстоятел­
ствата около пропускане на дозите; 
1.12.1.1.1.2. цялостна обективна оценка за 
симптоми на интоксикация или абстиненция; 
1.12.1.1.1.3. контролирано уринно тестване. 
1.12.1.1.2. Поведение: 
1.12.1.1.2.1. при неинтоксикиран паци­
ент – съобразно клиничната преценка на 
лекаря; 
1.12.1.1.2.2. при интоксикиран пациент – не 
получава дневната си доза от предписания 
опиев агонист/агонист-антагонист. 
1.12.1.2. Повръщане на лекарствен про­
дукт – макар и рядко може да се наблюдава 
повръщане на предписания опиев агонист/
агонист-антагонист. 
1.12.1.2.1. Поведение: 
1.12.1.2.1.1. при повръщане след абсорбцията 
на терапевтичната доза (20 – 30 минути за 
метадон и 5 – 10 минути за бупренорфин) – не 
е необходим допълнителен прием; 
1.12.1.2.1.2. при по-ранно повръщане – съ­
образно клиничната преценка на лекаря; 
1.12.1.2.1.3. при системно повръщане – може 
да се обсъди разделяне на дозата. 
1.12.2. Съпътстваща употреба на психо­
активни вещества (високорисково поведе­
ние) – хаотичната употреба на психоактивни 
вещества (незаконни, непредписани, алкохол) 
е често срещана сред опиоидно зависимите. 
1.12.3. Процедури: 
1.12.3.1. правилна диагностика и оценка 
на нуждите; 
1.12.3.2. преразглеждане и актуализиране на 
плана за лечение – корекция на дозата на пред­
писания опиев агонист/агонист-антагонист и 
по-интензивно уринно тестване, по клинична 
преценка на лекаря; лечение на комбинирана 
зависимост и при необходимост насочване за 
хоспитализация; интензифициране на кон­
султирането и други психосоциални услуги. 
1.12.4. Поведение: 
1.12.4.1. при интоксикиран пациент с алко­
хол или други депресанти на ЦНС (хипнотици, 
анксиолитици) – не получава дневната си доза 
от предписания опиев агонист/агонист-анта­
гонист;